FPI เผยการจัดตั้งโรงงานในเอกวาดอร์ล่าช้า เลื่อนผลิตเชิงพาณิชย์ไป Q2/59
FPI เผยการจัดตั้งโรงงานในเอกวาดอร์ล่าช้าเนื่องจากภาวะเศรษฐกิจ จึงเลื่อนการผลิตเชิงพาณิชย์ไป Q2/59 จากเดิม Q3/58 
16 พ.ย. 2558

นายสมพล ธนาดำรงศักดิ์ กรรมการผู้จัดการ บริษัท ฟอร์จูน พาร์ท อินดัสตรี้ จำกัด (มหาชน) หรือ FPI เปิดเผยถึง ความคืบหน้าการจัดตั้งโรงงานในเอกวาดอร์ ของบริษัท FORTUNE-PARTS INDUSTRY ECUADOR CIA.LTDA. ซึ่งเป็นบริษัทร่วมทุนที่บริษัทถือหุ้นอยู่ 45% ว่าขณะนี้การก่อสร้างโรงงานและการประกอบกิจการเชิงพาณิชย์มีความล่าช้า เนื่องจากภาวะเศรษฐกิจในเอกวาดอร์
อย่างไรก็ตาม โรงงานต้องแล้วเสร็จและได้รับการรับรองระบบคุณภาพมาตรฐานสากลก่อน ซึ่งคาดว่าจะแล้วเสร็จและสามารถประกอบกิจการเชิงพาณิชย์ได้ในไตรมาส 2/59 จากเดิมที่คาดว่าจะก่อสร้างและสามารถประกอบกิจการเชิงพาณิชย์ได้ในไตรมาส 3/58